በኦባማ ንግግር የተቀየሙት የተቃዋሚ መሪዎች
 የአሜሪካው ፕሬዚዳንት ባራክ ኦባማ ስለ ኢትዮጵያ ምርጫ የሰጡት አስተያየት “በጎውን ንግግራቸውን ሁሉ የሻረ ነው” ሲሉ የመድረክ ሊቀ መንበር ፕሮፌሰር በየነ ጴጥሮስ ተናገሩ።ይህ አስተያየት በኢትዮጵያ የዲሞክራሲ ተስፋ ላይ ጉዳት ያደረሰ ነው ሲሉም አብራርተዋል።ፕሬዘዳንት ኦባማ የኢሕአዴግ ደጋፊ በሆኑ ባለሥልጣኖቻቸው ተከብበዋል በማለትም ፕሮፌሰር በየነ አስረድተዋል።የሰማያዊ ፓርቲ ሊቀ መንበር ኢንጂነር ይልቃል ጌትነትም ፕሬዘዳንት ኦባማ ስለ ኢትዮጵያ ምርጫ የሰጡትን አስተያየት ከተቃወሙ መካከል አንደኛው ናቸው፡፡“የኦባማ ንግግር ቅር ስላሰኘኝና የፖለቲካ ተቃዋሚዎችና ጋዜጠኞች እየተዋከቡና እየታሠሩ ባለበት ባሁኑ ወቅት፤ የቤተ መንግሥቱን የራት ግብዣ መቀበል ሕሊናዬ አይፈቅድም” በማለት ኢንጂነር ይልቃል ጌትነት መቅረታቸው ተዘግቧል።ለተጨማሪ የተያያዘውን የድምፅ ፋይል ያዳምጡ፡፡